Ministrstvo za kmetijstvo, gozdarstvo in prehrano Republike Slovenije, Dunajska 22, 1000 Ljubljana, na podlagi 10. člena Uredbe o izvajanju ukrepa izredna začasna podpora kmetom ter MSP, ki jih je vpliv ruske invazije na Ukrajino še posebej prizadel iz Programa razvoja podeželja Republike Slovenije za obdobje 2014–2020 (Uradni list RS št. 17/23; v nadaljnjem besedilu: uredba) in odločitve Evropske komisije št. C(2023) 1528 final z dne 1. 3. 2023 o združljivosti sheme državne pomoči »Izredna začasna podpora kmetov ter MSP, ki jih je vpliv ruske invazije na Ukrajino še posebej prizadel« z notranjim trgom v skladu s točko (b) tretjega odstavka 107. člena Pogodbe o delovanju Evropske unije (SA. 106274 (2023/N)), objavlja

**JAVNI RAZPIS ZA UKREP izredna začasna podpora kmetom ter mikro, malim in srednjim podjetjem, ki jih je vpliv ruske invazije na Ukrajino še posebej prizadel iz Programa razvoja podeželja Republike Slovenije za obdobje 2014–2020, za MSP**

**1. OSNOVNI PODATKI O JAVNEM RAZPISU**

|  |  |
| --- | --- |
| **Predmet javnega razpisa:** | Predmet javnega razpisa je izredna začasna podpora mikro, malim in srednjim podjetjem (v nadaljnjem besedilu: MSP), ki se ukvarjajo s predelavo, trženjem ali razvojem kmetijskih proizvodov, in jih je vpliv ruske invazije na Ukrajino še posebej prizadel. Podpora se zagotovi za zaključek naložb. |
| **Razpisana sredstva:** | Višina razpisanih nepovratnih sredstev znaša do vključno 3.500.000 EUR. |
| Sredstva se zagotovijo iz proračunskih postavk Ministrstva za kmetijstvo, gozdarstvo in prehrano Republike Slovenije, in sicer:  – 2.625.000 EUR iz proračunske postavke Program razvoja podeželja 2014–2020 – EU – draginja,  – 875.000 EUR iz proračunske postavke Program razvoja podeželja 2014–2020 – slovenska udeležba – draginja.  Delež sredstev iz Evropskega kmetijskega sklada za razvoj podeželja znaša 75 odstotkov, delež sredstev iz proračuna Republike Slovenije pa 25 odstotkov. |
| **Vrsta javnega razpisa:** | ZAPRTI |
| **Začetek vnosa vloge in zaprtje javnega razpisa:** | Vložitev vloge na javni razpis poteka od 6. marca 2023 do vključno 15. marca 2023, do 12.00 ure. |
| **Cilj ukrepa** **izredna začasna podpora:** | Cilj ukrepa izredna začasna podpora kmetom ter MSP, ki jih je vpliv ruske invazije na Ukrajino še posebej prizadel iz Programa razvoja podeželja Republike Slovenije za obdobje 2014–2020 (v nadaljnjem besedilu: ukrep izredna začasna podpora) je ohranitev ekonomske sposobnosti MSP zaradi povečanja cen gradbenega materiala. |
| **Informacije o javnem razpisu:** | Informacije o javnem razpisu so dostopne na naslednji povezavi: https://skp.si/aktualno/info-tocke. |

**2. NAMEN PODPORE IN CILJ UKREPA** **IZREDNA ZAČASNA PODPORA**

Namen podpore in cilj ukrepa izredna začasna podpora sta določena v 4. členu uredbe.

**3. PREDMET PODPORE**

Predmet podpore je določen v četrti alineji 5. člena uredbe.

**4. UPRAVIČENEC**

Upravičenec do podpore je določen v petem in šestem odstavku 6. člena uredbe.

**5. POGOJI ZA PRIDOBITEV PODPORE**

1. Pogoji za pridobitev podpore so določeni v prvem in petem do osmem odstavku 7. člena uredbe, ter v drugem do četrtem odstavku 15. člena uredbe.

2. Izpolnjevanje pogoja iz prve alineje šestega odstavka 7. člena je razvidno iz bilance stanja in izkaza poslovnega izida upravičenca za leto 2021.

3. Dopolnilna dejavnost iz tretje alineje sedmega odstavka 7. člena uredbe je dopolnilna dejavnost iz:

a) 1. točke prvega ostavka 10. člena Uredbe o dopolnilnih dejavnostih na kmetiji (Uradni list RS, št. 57/15, 36/18 in 151/22; v nadaljnjem besedilu Uredba o dopolnilnih dejavnostih), ki je v registru kmetijskih gospodarstev (v nadaljnjem besedilu: RKG) označena s šifro: 1001 - proizvodnja moke in drugih mlevskih izdelkov;

b) 2. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1002 - peka kruha in potic ter peciva in slaščic;

c) 3. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1003 - proizvodnja testenin;

č) 4. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1004 - peka sadnega kruha (kruha z dodatki sadja ipd.), trajnega peciva, kolačev z dodatki;

d) 5. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1005 - kandiranje sadežev in drugih delov rastlin;

e) 6. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1006 - proizvodnja rastlinskega olja in predelava semen oljnih rastlin;

f) 7. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1007 - predelava in konzerviranje krompirja;

g) 8. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1008 - proizvodnja sadnih in zelenjavnih sokov;

h) 9. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1009 - predelava in konzerviranje sadja in zelenjave;

i) 10. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1010 - proizvodnja vlaknin iz poljščin;

j) 11. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1011 - proizvodnja kisa;

k) 12. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1012 - zakol živali in predelava mesa;

l) 13. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1013 - predelava mleka;

m) 14. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1014 - proizvodnja sladoleda;

n) 15. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1015 - predelava medu, cvetnega prahu, matičnega mlečka, propolisa, in voska;

o) 16. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1016 - predelava zelišč;

p) 17. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1017 - proizvodnja eteričnih olj;

r) 18. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1018 - predelava gozdnih sadežev;

s) 19. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1019 - proizvodnja žganih pijač;

š) 20. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1020 - proizvodnja piva, medenega piva;

t) 21. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1021 - proizvodnja drugih fermentiranih pijač in sadnih vin;

u) 22. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1022 - pečenje kostanja, koruze, semen, oreškov in prodaja tega na stojnicah;

v) 23. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1023 - predelava volne;

z) 24. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1024 - proizvodnja krmil;

ž) 25. točke prvega ostavka 10. člena Uredbe o dopolnilnih dejavnostih, ki je RKG označena s šifro: 1025 - konzerviranje in vlaganje jajc.

**6. MERILA ZA OCENJEVANJE VLOG NA JAVNI RAZPIS**

1. Merila za ocenjevanje vlog na javni razpis so določena v 8. členu uredbe in podrobneje opredeljena v tem poglavju.

2. V skladu s prvim odstavkom 8. člena uredbe se med vlogami, ki dosežejo vstopni prag 20 % možnih točk, izberejo tiste, ki dosežejo višje število točk po merilih za ocenjevanje vlog, do porabe razpisanih sredstev.

**6.1 Merila za ocenjevanje vlog:**

|  |  |  |
| --- | --- | --- |
| **1.** | **Stopnja registrirane brezposelnosti v občini** - maksimalno število točk  Stopnja registrirane brezposelnosti v občini je določena v prilogi razpisne dokumentacije, pri čemer se upošteva občina, v kateri je naslov oziroma sedež upravičenca: | **3** |
|  | * stopnja registrirane brezposelnosti v občini znaša več kot 12,0 %, | **3** |
|  | * stopnja registrirane brezposelnosti v občini znaša več kot 10,0 % do vključno 12,0 %, | **2** |
|  | * stopnja registrirane brezposelnosti v občini znaša do vključno 10,0 %. | **1** |
| **2.** | **Koeficient razvitosti občin** - maksimalno število točk  Koeficienti razvitosti občin so določeni v prilogi razpisne dokumentacije, pri čemer se upošteva občina, v kateri je naslov oziroma sedež upravičenca: | **3** |
|  | * koeficient razvitosti občin znaša do vključno 1,10, | **3** |
|  | * koeficient razvitosti občin znaša več kot 1,10 do vključno 1,30, | **2** |
|  | * koeficient razvitosti občin znaša več kot 1,30. | **1** |
| **3** | **SKUPAJ** | **6** |

**7. FINANČNE DOLOČBE**

Finančne določbe so določene v prvem, osmem, devetem in desetem odstavku 9. člena uredbe, ter v 15. členu uredbe, razen v prvem odstavku 15. člena uredbe.

**8. VLOGA IN POSTOPEK ZA DODELITEV SREDSTEV**

1. Vlaganje vloge na javni razpis in postopek za dodelitev sredstev sta določena v 10. do 13. členu uredbe.

2. Če imata dve ali več vlog na javni razpis enako število točk in razpisana sredstva ne zadoščajo za odobritev vseh teh vlog v celoti, se v skladu s prvim odstavkom 12. člena uredbe vloge na javni razpis odobrijo na podlagi ponderiranja meril za izbor vlog, in sicer:

– stopnja registrirane brezposelnosti v občini: 60 %;

– koeficient razvitosti občin: 40 %.

3. V skladu s 60. členom Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) No 814/2000, (ES) št. 1290/2005 in (ES) št. 485/2008 (UL L št. 347 z dne 20. 12. 2013, str. 549), zadnjič spremenjene z Izvedbeno uredbo Komisije (EU) 2022/1352 z dne 3. avgusta 2022 o odstopanju glede leta 2022 od člena 75(1), tretji pododstavek, Uredbe (EU) št. 1306/2013 Evropskega parlamenta in Sveta, v zvezi s stopnjo predplačil za neposredna plačila ter ukrepi za razvoj podeželja, povezanimi s površinami in živalmi (UL L št. 204 z dne 4. 8. 2022, str. 1) se vloga na javni razpis zavrne, če se ugotovi, da je upravičenec umetno ustvaril pogoje za izpolnitev zahtev za pridobitev oziroma izplačilo podpore, tako ustvarjeni pogoji pa niso v skladu s ciljem ukrepa izredna začasna podpora.

**9. OBVEZNOSTI UPRAVIČENCA**

Obveznosti upravičenca so določene v 14. členu uredbe.

**10. IZPLAČILO SREDSTEV**

Izplačilo sredstev je določeno v 17. členu uredbe.

**11. ODREK PRAVICI DO SREDSTEV**

Odrek pravici do sredstev iz odločbe o pravici do sredstev je določen v 18. členu uredbe.

**12. OBJAVA PODATKOV O PREJEMNIKIH SREDSTEV** **IN VARSTVO OSEBNIH PODATKOV**

1. Objava podatkov o prejemnikih sredstev je določena v 19. členu uredbe.

2. V skladu s 13. in 14. členom Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov), (UL L št. 119 z dne 4. 5. 2016, str. 1), zadnjič popravljena s Popravkom ([UL L št. 127, z dne 23.5.2018, str. 2)](https://eur-lex.europa.eu/legal-content/SL/AUTO/?uri=celex:32016R0679R%2802%29), so informacije za posameznike, katerih osebne podatke bo obdelovala Agencija Republike Slovenije za kmetijske trge in razvoj podeželja, objavljene na njeni spletni strani.

**13. IZVEDBA KONTROL IN NEIZPOLNJEVANJE OBVEZNOSTI TER VIŠJA SILA IN IZJEMNE OKOLIŠČINE**

1. Izvedba kontrol in neizpolnjevanje obveznosti sta določena v 20. členu uredbe.

2. Višja sila in izjemne okoliščine so določene v 21. členu uredbe.

Irena Šinko

ministrica